	ECEY4009	
Nifer o eiriau 3,012
	
	2419959



Yr Ymarferydd Proffesiynol

Tabl Cynnwys

Cynllun Datblygiad proffesiynol parhaus – Tudalen 2 

Papur Briffio – Tudalen 3 a 4

Rhan Ysgrifenedig – Tudalen 5,6 a 7

Rhestr Cyfeirio – Tudalen 8 a 9







Cynllun Datblygu Unigol

[image: ]
























Papur Briffio
Nifer o eiriau – 1,000
	Myfyrio yw edrych nôl ar beth ydym wedi ei wneud, i weld beth aeth yn dda a beth aeth ddim mor dda er mwyn gallu ddeall beth yw ein cryfderau a gwendidau. I wneud hyn mae’n rhaid dysgu o gamgymeriadau a gwneud cynllun i allu symud ymlaen, i newid y ffordd rydym yn gwneud rhywbeth y tro nesaf er mwyn gallu gwella.  
Ymarfer myfyriol yw’r broses o feddwl ac i ddadansoddi ein ymarfer trwy’r bwriad o allu newid, herio ac addasu i sefyllfaoedd newydd, i allu newid y ffordd o ddysgu i gwrdd ag anghenion a gallu'r plant sydd yn ein gofal. Yn ol  Moon, (2024) Mae myfyrio ac arfer myfyriol yn werthoedd craidd i weithwyr proffesiynol, ac mae ganddynt rôl allweddol mewn hyfforddiant proffesiynol. Mae adfyfyrio yn cael ei hyrwyddo mewn nifer o ddisgyblaethau ac mae’n rhan hanfodol o arfer proffesiynol.
	Mae Ymarfer myfyriol yn bwysig i ymarferydd blynyddoedd cynnar gan fod newid yn digwydd drwy’r amser ac yn annisgwyl, mae anghenion yn newid, hefyd gall sefyllfaoedd plant newid a bydd angen gwneud newidiadau yn ôl y gofyn. Mae’n bwysig bod staff a’r plant yn cael ei herio er mwyn gallu dysgu.     Yn ôl Brock,(2015) mae datblygu gwybodaeth newydd, polisïau ac ymarfer newydd yn digwydd yn gyson ac mae ymarferydd yn ei gweithredu yn ôl y cyd-destun a gyda phwy a ble maent yn gweithio, gan dderbyn neu addasu i newidiadau. Mae Brookfield,(1995) yn sôn mae pwrpas ymarfer myfyriol yw i ddarparu profiadau o ansawdd gwell i blant a’u teuluoedd. Pan fydd ymarferwyr yn myfyrio, gall wella y ddarpariaeth o ymarfer drwy wneud penderfyniadau addas i weld a yw ei gwaith gyda’r plant yn cael ei wneud yn effeithiol. 


	Theori ymarfer fyfyriol: 
 Yn ôl Schon (2007) a Dewey (1933) mae’r ddau yn gweld myfyrio fel proses o ddatrys problemau,  
Mae theori Schon yn sôn am ddiffinio prosesau o fyfyrio sef ;
·  Gwybodaeth ar y gwaith hwn yw’r gallu i gyflawni tasg yn awtomatig heb feddwl amdano.
·   Myfyrio a gweithredu yw’r broses sydd wedi ei chyflawni yn fwriadol yn dilyn digwyddiad neu sefyllfaoedd y gall ddysgu o’r profiad. 
· Myfyrio ar waith yn golygu hunan fyfyrio digwyddiad yn ystod ymarfer.
Pan fydd yr ymarferydd yn cyflawni tasgau byddant yn gallu defnyddio’r wybodaeth sydd ganddynt i wneud penderfyniadau addas. Mae theori Dewey yn sôn fod pobl yn dysgu drwy brofiad a rhyngweithio yn y byd. Y dair agwedd bwysig i feithrin meddwl myfyriol, sef meddwl agored, cyfrifoldeb a llwyr galon. Mae ymarferwyr sydd yn meddwl yn agored yn barod i dderbyn safbwyntiau eraill ac yn gallu derbyn bod ei safbwyntiau ac ymarferion yn gallu cael ei ddatblygu ymhellach. Dylai addysg canolbwyntio ar diddordebau a profiadau plant yn lle dilyn cwricwlwm penodol. 

	Model Gibbs’
  [image: ]
Mae gan fodel (Gibbs,1988) chwech cam o fyfyrio sef
·  disgrifiad o beth ddigwyddodd,
·  teimladau o beth oeddech yn meddwl a teimlo.
· gwerthuso beth aeth yn dda a sut i wella’r profiad,
·  dadansoddi beth allech wneud o’r sefyllfa.
· dod i gasgliad beth allech wedi ei wneud a chynllun gweithredu 
· beth allai wneud yn wahanol y tro nesa.
	Model Driscoll  

Driscoll 1998
[image: ]Mae gan fodel Driscoll (1998) dri cham o fyfyrio sef
·  beth? Gallu disgrifio y weithred neu ddigwyddiad ac esbonio beth ddigwyddodd,  beth wnaethoch ac os oedd unrhyw un arall yn y digwyddiad.
· beth os? i esbonio sut oeddech yn teimlo ar y pryd, sut a pham wnaethoch ymateb i'r sefyllfa. 
· Beth nawr? Ydych wedi dysgu wrth fyfyrio’r  sefyllfa a sut i osgoi canlyniadau negyddol. Esbonio sut i ddefnyddio'r wybodaeth yn y dyfodol.

	Dadansoddiad o fodelau 
 Beth sydd yn debyg yn y ddau fodel yma yw bod ganddynt gamau gweithredu sydd yn benodol ar gyfer myfyrio. Mae gan y ddau fodel nifer o gamau gwahanol, gyda model Gibbs mae yna chwech cam, ac mae gan fodel Driscoll dri cham i'w ddilyn. Mae gan fodel Gibs pwyslais ar arweiniad systematig tra bod model Driscoll a phroses mwy strwythurol ar gyfer ymarfer myfyriol.  Manteision model Gibbs yw bod ganddo chwe rhan i ddilyn ac mae’r camau yn benodol ac yn fanwl i'w ddilyn, mae’r model yma yn rhwydd i'w ddilyn a gallwn ddysgu o’r profiad. Anfanteision model Gibbs yw bod yna llawer o gamau ac y gall cymryd llawer o amser i'w gwblhau. Mae gan fodel Driscoll dri rhan i'w ddilyn ac felly mae hyn yn fantais gan fod  ganddo llai o gamau i ddilyn a hefyd yn rhoi gwybodaeth sut i gwblhau'r camau. Anfanteision Driscoll yw efallai bod angen mwy o gamau i ddilyn dibynnu ar y wybodaeth sydd ei angen. Yn ôl University of Cambridge (2024) y manteision o ddilyn modelau yw ei bod yn rhoi syniad o strwythur i ddilyn os yn ansicr ble i ddechrau. Gallwch hefyd asesu lefel y sefyllfa ac y byddwch yn  gwybod os ydych wedi cwblhau'r broses.  Yr anfanteision o ddilyn y modelau yw gall y modelau ddim bod yn berthnasol ar gyfer pob sefyllfa, ac yn awgrymu bod angen dilyn y camau mewn ffordd arbennig. Mae hefyd yn dweud bod arfer myfyriol yn broses barhaus. I rai gall dilyn model cymhlethu dealltwriaeth ymarferydd.

	Casgliad 
I ddod i gasgliad mae’n bwysig myfyrio er mwyn edrych nol ar ddigwyddiadau ac i adnabod cryfderau a gwendidau wrth symud ymlaen, mae’n bwysig i edrych nol ar ddigwyddiadau oherwydd mae yn ein galluogi ni i ddysgu a newid y ffordd rydym yn gwneud rhywbeth y tro nesaf.  Wrth weithio gyda phlant a’i teuluoedd mae ymarfer myfyriol yn holl bwysig oherwydd mae newidiadau yn digwydd drwy’r amser ac mae anghenion unigolion yn gallu newid ar fyr rybydd, felly mae’n hanfodol bod ymarferwyr yn barod i newid ei ffordd o weithio neu addasu tasgau i gyd-fynd ag anghenion.  Wrth ddilyn model mae yn rhoi strwythur i ddilyn, yn enwedig os yn gwneud rhywbeth am y tro cyntaf ac yn teimlo yn ansicr o sut i wneud rhywbeth a ble i orffen, mae yna nifer o fodelau ar gael i ddilyn gyda rhai a chamau yn fwy na’r gweddill ac gall rhai modelau gynnwys geiriau sydd yn anghyfarwydd a chymhleth i'w dilyn. 



Rhan Ysgrifenedig
Nifer o eiriau 1.503
Pwysigrwydd gwahanol agweddau o ymarfer proffesiynol
Ymarfer proffesiynol yw cyfeirio at waith ac ymddygiad gweithiwr proffesiynol, sef unigolyn sydd wedi cwblhau cyfnod o addysg a hyfforddiant i ehangu ei gwybodaeth a sgiliau sydd angen ar gyfer gweithio gyda phlant, ac i barhau gyda chynllun datblygu proffesiynol parhaus. Mae Adolygiad Tickell (Tickell,2011 o lyfr Hallett,E, 2012 )o’r cwricwlwm cyfnod sylfaen yn tynnu sylw at bwysigrwydd sefydliad profiadol, cryf, cymwys a chefnogol er mwyn cael canlyniadau addysgiadol da i'r plant. Mae ymarferydd proffesiynol yn gweithio gyda phlant i gefnogi ei ddatblygiad ac addysg. Pwysigrwydd pob ymarferydd proffesiynol i'w i barchu pob plentyn fel unigolyn, i'w diogelu a'i hamddiffyn rhag niwed. Dylai plant a’u teuluoedd deimlo ei bod yn gallu mynd i siarad gyda staff am un rhywbeth sy’n eu poeni ar unrhyw adeg, ac mae’n ofynnol bod gan yr ymarferydd sgiliau, gwybodaeth, gwerthoedd ac agweddau priodol.
Mae gwerthoedd yn chwarae rhan bwysig o ymarfer Proffesiynol, oherwydd mae gwerthoedd personol yn effeithio ar farn broffesiynol a gall hyn gael dylanwad ar ymddygiad, gweithred a phenderfyniadau unigolion. Y Gwerthoedd sy’n bwysig i ymarferydd proffesiynol yn y blynyddoedd cynnar yw ei bod yn broffesiynol a bod ganddynt gytundeb o allu cadw gwybodaeth yn gyfrinachol a dim ond ei rannu ar sail ‘need to know’ Er mwyn lles a diogelwch y plentyn.  Nodweddion pwysig arall i ymarferwyr blynyddoedd cynnar yw bod ganddynt amynedd ac empathi ar gyfer pob unigolyn, i fod yn fodel rôl i'r plant oherwydd ei bod yn dysgu llawer wrth oedolyn. Wrth weithio gyda phlant mae gofynion yn newid trwy’r amser ac mae’n ofynnol bod ymarferydd proffesiynol yn hyblyg i unrhyw newidiadau ac efallai gwahaniaethu unrhyw weithgaredd yn ôl yr angen. Gonestrwydd yw sylfaen parch sydd yn hanfodol ar gyfer unrhyw berthynas.  
Mae cyfathrebu a pherthnasoedd yn bwysig ar gyfer ymarfer proffesiynol, oherwydd bod yn bwysig i greu ymdeimlad o ddiogelwch a'i bod yn gallu ymddiried yn y ymarferydd.  Yn ôl Principles and Values of Children’s Care (dim dyddiad), Y Rhan pwysig o’r blynyddoedd cynnar yw’r gallu i gyfathrebu gydag amrywiaeth o bobl, mae’n hanfodol i'r ymarferwyr ddatblygu sgiliau cyfathrebu da er mwyn gweithio gyda phlant, cydweithwyr, rhieni/gwarchodwyr. Er mwyn cael gwell dealltwriaeth o sefyllfaoedd ac i gael y wybodaeth gywir er mwyn gallu ddysgu wrth ei gilydd. Mae’n bwysig bod ymarferwyr yn gyda rhieni gall wneud hyn wrth gyfathrebu trwy e-bost, gwneud galwadau ffôn, siarad wyneb i wyneb a hefyd i gynnal cyfarfodydd er mwyn cael gwell dealltwriaeth o sefyllfaoedd ac i gael y wybodaeth gywir, a hefyd eu bod yn gallu dysgu wrth ei gilydd.  Mae llawer o sefydliadau blynyddoedd cynnar yn defnyddio apiau fel ‘famly’ (dim dyddiad) i gadw mewn cysylltiad gyda rhieni ac i rannu lluniau a gwybodaeth am y plant. Trwy gyfathrebu mae yn helpu’r plant i ddatblygu sgiliau sy’n hanfodol ar gyfer ei dysgu a’u datblygiad, ac yn sgil sylfaen ar gyfer llythrennedd sy’n cael ei ddatblygu trwy sgiliau siarad a gwrando, wrth gyfathrebu mae yn gwella ei geirfa ac yn magu mwy o hyder wrth gyfathrebu gyda phlant a’u teuluoedd. Mae plant yn datblygu perthnasoedd a dysgu sut i gyfathrebu yn gymdeithasol wrth rannu profiadau gyda’i gilydd, mae ymarferwyr profiadol yn gallu rhannu eu profiadau gydag ymarferwyr newydd.  
Mae meddu ar wybodaeth a dealltwriaeth fanwl i ymarferydd proffesiynol yn bwysig gan fod pob plentyn yn wahanol ac mae eu hanghenion yn amrywio, mae’n bwysig sicrhau fod  anghenion bob plentyn yn cael eu cwrdd, ac i sicrhau fod gan bob plentyn yr un cyfleoedd sdim ots beth yw ei anghenion dysgu a’i gallu, a bod yn hyrwyddo cynhwysiad. Ffordd o sicrhau fod yn bosib yw adeiladu perthynas dda gyda’r plentyn a'i rhieni/gwarchodwyr, yw cyfathrebu am unrhyw ofynion sydd ei angen ar gyfer y plant. Mae creu Proffil un tudalen gyda phlentyn yn ffordd o gael llawer o wybodaeth am ddiddordebau, pethau sydd yn gwneud y plentyn yn hapus/trist, mae yn ffordd o sicrhau fod pob ymarferydd yn dod i nabod y plentyn yn dda ag i osgoi . Mae hyrwyddo llais y disgybl yn allweddol, Yn ôl UNCRC, (2022) Mae gan bob plentyn yr hawl i ddarganfod gwybodaeth ac i fynegi ei syniadau drwy siarad, ysgrifennu, gwneud gwaith celf neu unrhyw ffordd arall o fynegi.   
 Wrth weithio mewn partneriaeth gydag aml asiantaethau mae'n bwysig i'r teuluoedd ac ymarferwyr proffesiynol i roi cefnogaeth a gweithio fel rhan o dîm er mwyn dysgu beth sydd yn gweithio i’r plentyn ac i gael gwybodaeth ddyfnach wrthyn er mwyn gallu gefnogi anghenion y plentyn ac i roi cyngor a dulliau gwahanol i ymarferwyr a’u teuluoedd.  Yn ôl NSPCC (dim dyddiad) Mae adolygiad o achosion yn y Deyrnas Unedig yn rhoi pwyslais ar y pwysigrwydd o rhannu gwybodaeth a chydweithio rhwng asiantaethau er mwyn bod gweithiwr proffesiynol yn nabod unrhyw risgiau I'r plentyn ac i gymryd y camau priodol er mwyn cadw yn ddiogel. Mae yn ddyletswydd ar unrhyw  un sydd yn gweithio gyda phlant i rannu gwybodaeth er mwyn lles yr unigolyn. Mae’r NSPCC (dim dyddiad) hefyd yn sôn fod yn bwysig fod pawb sydd yn gweithio o fewn y tîm sydd yn gweithio gyda’r plentyn yn gwybod beth i'w ei rôl ac i drafod beth yw’r ffordd orau i gefnogi’r plentyn/teulu. 
Mae’r cylch arsylwi a chynllunio yn helpu ymarferwyr ddiwallu anghenion plant trwy ddarparu ffordd iddynt ddeall gallu, anghenion, diddordebau ac i weld sut mae pob un yn ‘datblygu. Gall cynllunio gael ei dargedu a’i wneud yn bersonol i'r plentyn a’i anghenion unigol, a hefyd i sicrhau bod plant yn gwneud cynnydd a bod ganddynt fynediad i'r un cyfleoedd datblygu. Mae ymarferwyr yn gallu defnyddio tystiolaeth y mae wedi casglu o’r arsylwadau i fyfyrio ar ansawdd ei addysg a gofal sydd yn cael ei darparu ac i weld sut y gallent wella y tro nesa. Wrth gwrando ac arsylwi gweithgareddau y plant mae’n gyfle i'r ymarferwyr gasglu tystiolaeth sydd eu angen cyn ac ar ôl dysgu sgiliau newydd i blant, gall hyn i ganiatâi ymarferwyr i asesu pa gynnydd mae’r plant wedi gwneud, ac i weld a angen cymorth ychwanegol er mwyn atgyfnerthu beth maen nhw wedi ei ddysgu. Wrth ddefnyddio amrywiaeth o dechnegau gall yr ymarferwyr weld y ffordd orau o ddysgu i'r plentyn, bydd yr ymarferwyr yn cael gwybodaeth i weld pa mor llwyddiannus oedd y gweithgareddau. Mae'n hanfodol i'r ymarferydd wylio ac i wrando ar y plant pan yn arsylwi oherwydd gall wrando ar ddealltwriaeth y plant trwy’r ffordd y mae yn siarad am y dasg ddangos beth maen nhw yn ei ddeall . Yn ôl birth to 5 matters (dim dyddiad) Mae arsylwi, asesu a chynllunio yn rhan fawr o ymarfer proffesiynol, ac  mae angen i benderfyniadau am ddatblygiad a chynnydd y plentyn fod mor niwtral â phosibl, gan gael amrywiaeth o wybodaeth am y plentyn ag sydd yn  bosibl i wneud penderfyniad gorau ac addas iddynt.

Mae CCUHP United nations,(2015) yn darparu fframwaith ar gyfer deall a gweithredu hawliau plant. Mae yn datgan fod gan blant hawliau dynol sylfaenol a dylai cael ei hyrwyddo a’i pharchu.  Mae gan UNICEF (dim dyddiad)  54 erthygl sydd yn ymdrin â phob agwedd ar fywyd plentyn. Y pedwar categori mwyaf yw hawl i fywyd, hawl i ddatblygu, hawl i gael ei hamddiffyn a’r hawl i gyfranogi. Mae'r hawliau yn berthnasol ar gyfer pob plentyn ac y dylai cael yr hawl i'w ddefnyddio. Mae’n rhoi’r hawl i blentyn lleisio ei barn heb gael effaith arnynt, ac mae’n caniatáu iddynt fagu hyder i fynegi ei hunan. Mae’n ddyletswydd ar bawb i amddiffyn plant, Rôl ymarferwyr yw hyrwyddo lles y plentyn ac i gyd weithio gyda Gwasanaeth cymdeithasol, Heddlu a NSPCC.
 Os yw ymarferwyr yn dod ar draws pryderon diogelu mae’n rhaid iddynt weithredu arnynt yn syth, rhaid iddynt ddilyn gweithdrefnau diogelu’r sefydliad. Mewn nifer o sefydliadau addysg ‘myConcern’ yw ble maent yn nodi unrhyw bryderon Yn ôl NSPCC Learning, (2022) mae babanod a phlant bach yn fwy agored i niwed, maent yn holl ddibynnol ar oedolion i adnabod yr arwyddion bod rhywbeth yw bod ac i'w cadw yn ddiogel rhag unrhyw niwed. O oedran cynnar dylai plant gwneud dewisiadau ynglŷn â’i dysgu.   Mae Erthygl 12 (Confensiwn y Cenhedloedd Unedig ar Hawliau'r Plant) wedi dweud bod gan bob blentyn hawl i fynegi ei barn a dylai cymryd ei barn o ddifri.
I grynhoi, Er mwyn cwrdd ag anghenion unigolion mae’n hanfodol i ymarferwyr proffesiynol allu fod yn hyblyg i newid gan fod gofynion plant, cyd-weithwyr a rhieni yn newid trwy’r amser. Mae cyfathrebu yn ffordd effeithiol o weithio fel tîm ac i gael gwell dealltwriaeth o sefyllfaoedd er mwyn dysgu ac i gael y wybodaeth gywir. Wrth weithio  mewn partneriaeth ag asiantaethau mae ganddynt wybodaeth ddyfnach a gall yr ymarferwyr ddysgu wrthynt ac i roi cymorth ar y ffordd orau o weithio. Trwy arsylwi plant mae yn help i wybod beth mae’r plentyn wedi ei ddysgu ac i weld os oes angen cymorth arnynt i wella. Mae gan bob plentyn hawliau a dylai cael ei barchu, Mae’n ddyletswydd ar bawb i ddiogelu plant ac i ddilyn y camau priodol os oes gan unrhyw un pryderon.  

Manual Hand! ymchwilio am gyrsiau Cwrs trin allaw | ymchwil a gwneud nodiadau ar y nesaf mod wedi cyflawni'r nod yma
(Manual Handling | 242 by ddaf yn elwa wrth wneud y cwrs, ac y byddaf hefyd siarad gyda' wrth dderbyn tystysgrif yn dilyn y
cwrs yma oherwydd bydd yn fy ngalluogi | tiwtor sydd yn gwneud y cwrs i ddysgu cwrs ac byddaf yn gallu thoi ar
i ddysgu sut i symud gwrthrychau a ali bod nhw ddangos ac esbonio waith beth ddysgais ar y cwrs. |
thechnegau a hefyd byddaf yn dysgu sut | technegau newydd i allu ei ddefnyddio adolygu hyn byddaf yn ail-
i symud plant ag anabledd mewn fiordd | yn ddiogel wneud y cwrs bob tair
gywir a diogel heb achosi unrhyw miynedd.Gallaf hefyd rhoi
ddamweiniau ac anafiadau I'r plant a fy cymorth lle bo angen i gyd-
hunan weithwyr.
Diogelu Plant Byddaf yn cyflawni'T amcan hyn drwy Rwy'n bwriadu darllen erthyglau papur | Yny 3 mis Meini prawf lwyddiant fy mod
ymchwilio am gyrsiau diogelu plant, newyddion a gwylio'r newyddion. nesaf wedi cyflawni y nod yma bydd
byddaf yn elwa o wneud y cwrs yma Byddaf yn siarad gyda swyddogion derbyn tystysgrif ar ol cwbwlhau
drwy ddysgu a deall sut i ddiogelu plant | diogelu plant sydd yn yr ysgol, a y cwrs, byddaf hefyd yn gwybod
ac yn gallu adnabod arwyddion o derbyn yr pwynt power gwneud beth iw wneud a phwy i siarad
gamdrin. Byddaf hefyd yn gwybod beth | nodiadau yn ystod y cwrs. Rwyf hefyd gydag os byddaf yn darganfod
i'w wneud os rwyf yn cael gwybodaeth o | yn mynd i wneud gwaith ymchwil ar unrhyw achos diogelu plant
unrhyw achos o gamdrin. Mae hynyn | ddiogelu plant
bwysig oherwydd mae yna fwy o blant yn
cael ei camdrin ac mae'n ddyletswydd ar
bawb 'w helpu i gadw yn ddiogel ac i
amddiffyn y plant sydd yn ein gofal bob
dydd

What?
Describe an event
or action

Now what?
Explain how you
will use that
information to
inform future

So what?
Explain why that
action or event
was significant

you thinking

Evaluation

Conclusion
What else

could you

Graham Gibbs, 1988




